Komission direktiivi 1999/1/EY, annettu 21 päivänä tammikuuta 1999, tehoaineen (kresoksiimimetyylin) sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti)



Virallinen lehti nro L 021 , 28/01/1999 s. 0021 - 0023



KOMISSION DIREKTIIVI 1999/1/EY, annettu 21 päivänä tammikuuta 1999, tehoaineen (kresoksiimimetyylin) sisällyttämisestä kasvinsuojeluaineiden markkinoille saattamisesta annetun neuvoston direktiivin 91/414/ETY liitteeseen I (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1), sellaisena kuin se on viimeksi muutettuna komission direktiivillä 97/73/EY (2), jäljempänä "direktiivi", ja erityisesti sen 6 artiklan 3 kohdan, sekä katsoo, että BASF Aktiengesellschaft, jäljempänä "hakija", jätti Belgialle 28 päivänä maaliskuuta 1995 hakemuksen tehoaine kresoksiimimetyylin sisällyttämiseksi direktiivin 91/414/ETY I liitteeseen direktiivin 6 artiklan 2 kohdan mukaisesti, direktiivin 6 artiklan 3 kohdan säännösten mukaisesti komissio vahvisti 1 päivänä huhtikuuta 1996 tekemässään päätöksessä 96/266/EY (3), että kresoksiimimetyylin osalta jätettyjen asiakirjojen voitiin katsoa täyttävän periaatteessa direktiivin liitteen II ja, tätä tehoainetta sisältävien kasvinsuojeluaineiden osalta, liitteen III tietovaatimukset, direktiivin 5 artiklan 1 kohdan mukaisesti tehoaine olisi sisällytettävä liitteeseen I enintään kymmeneksi vuodeksi, jos voidaan olettaa, että sillä ei ole haitallisia vaikutuksia ihmisen tai eläinten terveyteen tai pohjavesiin taikka kohtuuttomia haittavaikutuksia ympäristöön, kresoksiimimetyylin vaikutukset ihmisten ja eläinten terveyteen on arvioitu hakijan ehdottamien käyttötarkoitusten osalta direktiivin 6 artiklan 2 ja 4 kohdan mukaisesti; Belgia toimitti kertomuksen antavana jäsenvaltiona komissiolle 15 päivänä tammikuuta 1997 arviointikertomuksen, jäsenvaltiot ja komissio ovat tarkastelleet kertomusta pysyvässä kasvinsuojelukomiteassa; tämä tarkastus on saatettu päätökseen 16 päivänä lokakuuta 1998 komission tarkastuskertomuksella kresoksiimimetyylistä; kertomuksen ajan tasalle saattaminen voi olla tarpeen teknisen ja tieteellisen kehityksen huomioon ottamiseksi; tällaisessa tapauksessa edellytykset, jotka koskevat kresoksiimimetyylin sisällyttämistä direktiivin 91/414/ETY liitteeseen I, on myös muutettava kyseisen direktiivin 6 artiklan 1 kohdan mukaisesti, asiakirjat ja tarkastelusta saadut tiedot toimitettiin myös kasveja käsittelevään tiedekomiteaan lausuntoa varten; tämä komitea antoi lausuntonsa 14 päivänä heinäkuuta 1998, tehtyjen arviointien perusteella vaikuttaa siltä, että kyseistä tehoainetta sisältävien kasvinsuojeluaineiden voidaan olettaa täyttävän yleisesti ottaen direktiivin 5 artiklan 1 kohdan a ja b alakohdassa sekä 3 kohdassa vahvistetut vaatimukset erityisesti tarkasteltujen käyttötarkoitusten osalta; tämän vuoksi on tarpeen sisällyttää kyseinen tehoaine liitteeseen I sen varmistamiseksi, että kyseistä tehoainetta sisältävien kasvinsuojeluaineiden luvat voidaan kaikissa jäsenvaltioissa myöntää direktiivin säännösten mukaisesti, kohtuullinen määräaika on tarpeen sisällyttämisen jälkeen, jotta jäsenvaltiot voivat panna täytäntöön kresoksiimimetyyliä sisältäviä kasvinsuojeluaineita koskevat direktiivin 91/414/ETY säännökset ja erityisesti tarkastella tänä aikana uudelleen olemassa olevia väliaikaisia lupia tai myöntää viimeistään määräajan loppuun mennessä uusia lupia direktiivin säännösten mukaisesti; kresoksiimimetyyliä ja muita liitteeseen I sisällytettyjä tehoaineita sisältävien kasvinsuojeluaineiden osalta voidaan myös vaatia pidempi määräaika, on aiheellista säätää, että jäsenvaltioiden on pidettävä lopullinen tarkastuskertomus (direktiivin 14 artiklassa tarkoitettuja luottamuksellisia tietoja lukuun ottamatta) asianomaisten osapuolten saatavilla tai saatettava se heidän käyttöönsä, tarkastuskertomus on välttämätön, jotta jäsenvaltiot voivat asianmukaisesti panna täytäntöön direktiivin liitteessä VI säädettyjen yhdenmukaisten periaatteiden monet osat, jos niissä viitataan niiden liitteen II mukaisten tietojen arviointiin, jotka on toimitettu tehoaineen sisällyttämiseksi direktiivin liitteeseen I, ja tässä direktiivissä säädetyt toimenpiteet ovat pysyvän kasvinsuojelukomitean 16 päivänä lokakuuta 1998 annetun lausunnon mukaiset, ON ANTANUT TÄMÄN DIREKTIIVIN: 1 artikla Nimetään kresoksiimimetyyli direktiivin 91/414/ETY liitteen I tehoaineeksi tämän direktiivin liitteen mukaisesti. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 31 päivänä heinäkuuta 1999. 2. Edellä 1 kohdassa vahvistettua määräaikaa pidennetään kuitenkin niiden kasvinsuojeluaineiden osalta, jotka sisältävät kresoksiimimetyyliä sekä jotakin muuta direktiivin 91/414/ETY liitteessä I sisällytettyä tehoainetta, siinä määrin kuin määräajan pituudesta säädetään tämän toisen tehoaineen sisällyttämisestä direktiivin 91/414/ETY liitteeseen I annetussa direktiivissä. 3. Jäsenvaltioiden on pidettävä tarkastuskertomus direktiivin 14 artiklassa tarkoitettuja luottamuksellisia tietoja lukuun ottamatta asianomaisten osapuolten saatavilla tai saatettava se erityisestä pyynnöstä heidän käyttöönsä. 4. Jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan 1 päivänä helmikuuta 1999. 4 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä tammikuuta 1999. Komission puolesta Franz FISCHLER Komission jäsen (1) EYVL L 230, 19.8.1991, s. 1 (2) EYVL L 353, 24.12.1997, s. 26 (3) EYVL L 91, 12.4.1996, s. 74 LIITE KRESOKSIIMIMETYYLI 1. Kemiallinen nimi: (IUPAC-nimi) metyyli (E)-2-metoksi-imino-2-[2-(o-tolyylioksimetyyli)fenyyli]asetaatti 2. Erityisehdot, joiden on täytyttävä: 2.1 Tehoaineen vähimmäispuhtauden on oltava 910 g/kg. 2.2 Lupa voidaan myöntää ainoastaan sienitautien torjunta-aineena käyttöä varten. 2.3 Jäsenvaltioiden on kiinnitettävä erityistä huomiota pohjaveden suojeluun herkillä alueilla. 2.4 Liitteessä VI annettujen yhdenmukaisten periaatteiden täytäntöön panemiseksi on otettava huomioon pysyvän kasvinsuojelukomitean 16 päivänä lokakuuta 1998 päätökseen saattaman kresoksiimimetyyliä koskevan tarkastuskertomuksen loppupäätelmät ja erityisesti sen lisäykset I ja II. 3. Liitteeseen sisällyttämisen päättymispäivä: 31 päivä tammikuuta 2009.